**Doložka**

**vybraných vplyvov**

**A.1. Názov materiálu:** Návrh na prístup ku Pekinskej zmluve o audiovizuálnych umeleckých výkonoch

**Termín začatia a ukončenia PPK:** -

**A.2. Vplyvy:**

|  |  |  |  |
| --- | --- | --- | --- |
|  | Pozitívne | Žiadne | Negatívne |
| 1. Vplyvy na rozpočet verejnej správy |  | x |  |
| 2. Vplyvy na podnikateľské prostredie – dochádza k zvýšeniu regulačného zaťaženia? |  | x |  |
| 3. Sociálne vplyvy | x |  |  |
| – vplyvy na hospodárenie obyvateľstva, |  |  |  |
| – sociálnu exklúziu, |  |  |  |
| – rovnosť príležitostí a rodovú rovnosť a vplyvy na zamestnanosť |  |  |  |
| 4. Vplyvy na životné prostredie |  | x |  |
| 5. Vplyvy na informatizáciu spoločnosti |  | x |  |

**A.3. Poznámky**

Predpokladajú sa nekvantifikovateľné pozitívne sociálne vplyvy na výkonných umelcov   
v audiovízií, najmä v súvislosti so zlepšením postavenia výkonných umelcov v audiovízií ako nositeľov práv, a to prostredníctvom zavedenia väčších možností disponovania s predmetmi ochrany a právami, ktoré sa k nim viažu.

***Sociálne vplyvy -  vplyvy na hospodárenie obyvateľstva, sociálnu exklúziu, rovnosť príležitostí a rodovú rovnosť  a na zamestnanosť***

|  |  |
| --- | --- |
| ***Sociálne vplyvy predkladaného materiálu -  vplyvy na hospodárenie obyvateľstva, sociálnu exklúziu, rovnosť príležitostí a rodovú rovnosť a vplyvy na zamestnanosť*** | |
| ***4.1.*** *Identifikujte vplyv na hospodárenie   domácností a špecifikujte ovplyvnené skupiny domácností, ktoré budú pozitívne/negatívne ovplyvnené.* | *Predkladaným materiálom, ktorým sa má dosiahnuť prístup Slovenskej republiky k Pekinskej zmluve o audiovizuálnych umeleckých výkonoch (ďalej len „zmluva“) sa zabezpečuje právna ochrana práv výkonných umelcov aj v digitálnom prostredí. Zmluva sa zameriava predovšetkým na výkonných umelcov v audiovízii, ktorými sú napr. herci, hudobníci alebo tanečníci, ktorých umelecké výkony sú zahrnuté do audiovizuálneho diela, ako aj na práva súvisiace s autorským právom, ktoré týmto umelcom prislúchajú. Zmluva upravuje nielen majetkové práva výkonných umelcov v audiovízii, ale kladie dôraz aj na ich osobnostné práva, ktoré bližšie špecifikuje vo vzťahu k beneficientom zmluvy a tiež podporuje ochranu výkonných umelcov pred neoprávneným použitím ich výkonov v audiovízii, teda v médiách, vo filme alebo na videu.*  *Z prístupu k zmluve nevyplýva pre Slovenskú republiku potreba zmeny právnej úpravy, ale je predpoklad, že zmluva môže posilniť odmeňovanie výkonných umelcov a vzájomne prospeje  výkonným umelcom iných zmluvných strán.* |
| *Kvantifikujte:* | *Vplyvy nie je možné v súčasnosti kvantifikovať, pretože sa nedá určiť, aký počet výkonných umelcov bude predloženým materiálom ovplyvnený a rovnako sa bez podrobnej praktickej analýzy uplatňovania zmluvy na území Slovenskej republiky nedá špecifikovať, či bude mať zmluva vplyv na rast alebo pokles príjmov/výdavkov domácností výkonných umelcov.* |
| *- Rast alebo pokles príjmov/výdavkov            na priemerného obyvateľa* |
| *- Rast alebo pokles príjmov/výdavkov                  za jednotlivé ovplyvnené  skupiny domácností*  *- Celkový počet obyvateľstva/domácností ovplyvnených predkladaným materiálom* |
|  |
| ***4.2.*** *Zhodnoťte kvalitatívne (prípadne kvantitatívne) vplyvy na prístup k zdrojom, právam, tovarom a službám u jednotlivých ovplyvnených skupín obyvateľstva.* | *Zmluva sa týka umeleckých výkonov obsiahnutých v audiovizuálnych dielach, ku ktorým výkonným umelcom priznáva určité práva, čím prispieva k podpore rôznych spôsobov šírenia umeleckých výkonov zaznamenaných na audiovizuálnych záznamoch. V súlade s autorskoprávnymi princípmi a normami majú výkonní umelci podľa zmluvy napr. právo udeľovať súhlas na vyhotovovanie rozmnoženín, vysielanie alebo nájom svojich umeleckých výkonov zaznamenaných v audiovizuálnych dielach.* |
| ***4.3.****Zhodnoťte vplyv na rovnosť príležitostí:*    *Zhodnoťte vplyv na rodovú rovnosť.* | *Predkladaný materiál má pozitívny vplyv na rovnosť príležitostí. Zmluva sa usiluje predchádzať diskriminácií medzi jednotlivými kategóriami výkonných umelcov a reaguje na potrebu určiť medzinárodný štandard  a garancie aj pre výkonných umelcov v audiovízii, ktorých umelecké výkony v audiovizuálnom a digitálnom prostredí  doteraz neboli chránené žiadnym medzinárodným právnym nástrojom. Predchádzajúce iniciatívy na medzinárodnej úrovni sa  totiž vzťahovali len na práva výkonných umelcov v súvislosti s ich umeleckými výkonmi na zvukových záznamoch. Zmluva deklaruje a zachováva nevyhnutnú rovnováhu medzi záujmami i právami výkonných umelcov pri ich umeleckých výkonoch podávaných v oblasti audiovízie na jednej strane a záujmami verejnosti v oblasti vzdelávania, výskumu a prístupu k informáciám na strane druhej.* |
| ***4.4.*** *Zhodnoťte vplyvy na zamestnanosť.*    *Aké sú  vplyvy na zamestnanosť ?*  *Ktoré skupiny zamestnancov budú ohrozené schválením predkladaného materiálu ?*  *Hrozí v prípade schválenia predkladaného materiálu hromadné prepúšťanie ?* | *Bez vplyvu.* |

**A.4. Alternatívne riešenia**

**A.5. Stanovisko gestorov**

Ministerstvo hospodárstva SR – bez pripomienok

Ministerstvo financií SR – bez pripomienok

Ministerstvo životného prostredia SR – bez pripomienok

Ministerstvo práce, sociálnych vecí a rodiny SR - kdoložke vybraných vplyvov :

Predložený materiál je potrebné doplniť o analýzu pozitívnych sociálnych vplyvov, ktoré predkladateľ označil v doložke vybraných vplyvov. Sociálne vplyvy, ktoré predmetný návrh predpokladá, je potrebné v analýze sociálnych vplyvov identifikovať a v prípade, že nie je možné ich kvantifikovať, odporúčame uviesť z akého dôvodu.   
  
Odôvodnenie: Potreba doplnenia vyplýva z Legislatívnych pravidiel vlády Slovenskej republiky a z Aktualizovanej jednotnej metodiky na posudzovanie vybraných vplyvov.

Vyhodnotenie :  Analýza sociálnych vplyvov doplnená.